projecte-aina/dolly3k_ca huggingface dataset:
Pregunta: Què és un inhibidor enzimàtic?
Resposta: Un inhibidor enzimàtic és una molècula que s’uneix al lloc actiu d’un enzim, o a un altre lloc de l’enzim, i bloqueja la catàlisi de la reacció de l’enzim. Els inhibidors enzimàtics generalment són específics per a un determinat enzim i en controlen l’activitat. També controlen enzims essencials com proteases o nucleases que, si no es controlen, poden fer malbé una cèl·lula.

Molts verins produïts per animals o plantes són inhibidors d’enzims, i moltes molècules de fàrmacs són inhibidors d’enzims que inhibeixen un enzim humà anormal o un enzim crític per a la supervivència d’un patogen. Com que els inhibidors antipatògens solen dirigir-se només a un enzim, aquests fàrmacs són molt específics i generalment produeixen pocs efectes secundaris en els éssers humans.

Els inhibidors d’enzims medicinals acostumen a tenir constants de dissociació baixes, la qual cosa vol dir que una petita quantitat d’inhibidor inhibirà l’enzim. El descobriment d’inhibidors enzimàtics i el seu perfeccionament s’investiga en bioquímica i farmacologia.
Pregunta: Quins són alguns exemples d’instruments de vent?
Resposta: Alguns exemples d’instruments de vent són la flauta, el clarinet i l’oboè.
Pregunta: Com puc canviar una bombeta?
Resposta: Per canviar una bombeta, primer n’hauràs de trobar-ne una de recanvi. Assegura’t de desconnectar l’electricitat abans de treure o instal·lar la bombeta. En pots trobar la mida, el tipus i la potència escrites a la bombeta que vols substituir. Si la informació no apareix a la bombeta, pots endur-te-la a la botiga per ajudar-te a trobar-ne una altra de recanvi. Treu la bombeta fosa i instal·la la nova. A continuació, torna a connectar l’electricitat per comprovar que va bé.
Pregunta: Com puc triar quin formatge compro?
Resposta: Hi ha molts tipus diferents de formatges, de manera que saber quin és el formatge que cal comprar depèn de les preferències personals, la disponibilitat i l’ús previst. Els formatges d’escorça rentada solen tenir un sabor fort i ser pastosos, per la qual cosa són adients per acompanyar el pa o les galetes salades. Els formatges més durs es poden menjar com a aperitiu o ratllar-los per acompanyar la pasta.
Pregunta: Parla’m de les joguines que poden ajudar els nens a aprendre a escriure.
Resposta: Les joguines que ajuden els nens a aprendre a escriure normalment impliquen augmentar la força de la mà i la motricitat global: joguines com la plastilina i els blocs augmenten la força de la mà. A més, practicar l’escriptura de lletres a la sorra els prepara per al moviment de l’escriptura.
Pregunta: Què caracteritza un bon còctel?
Resposta: Hi ha molts elements que permeten aconseguir un bon còctel, i sovint es poden modificar per adaptar-se als gustos de cadascú. En general, un còctel conté una base alcohòlica, amb l’addició d’altres begudes que van des del bíter a l’amaro, i alguna cosa per endolcir-lo. També s’hi poden afegir altres ingredients opcionals, com ara fruita, suc o herbes.

La quantitat de cada ingredient en pot fer variar significativament el gust, per la qual cosa és important saber com hi impacta cada ingredient. Per exemple, els sabors molt forts com el del bíter o l’absenta s’hi han d’incloure en quantitats molt petites. De vegades, fins i tot n’hi ha prou amb una passada del líquid per la copa de còctel o un ruixat a la part superior del còctel preparat per afegir-hi la quantitat de sabor desitjada.

Un bon còctel sorgeix d’un equilibri dels sabors que conté i es despleguen els uns amb els altres. El profund gust de fusta del whisky s’incrementa amb el toc cítric d’un Old Fashioned. La dolçor del suc de pinya s’aprofundeix amb l’amargor del bíter en un Jungle Bird. L’amargor del xarop de gingebre s’equilibra amb l’acidesa del suc de llimona en un còctel Penicil·lina.

Molts còctels més nous deriven d’un de clàssic. Cadascun es basa en un determinat perfil de sabor i modifica alguns dels sabors més subtils que conté. Si algú vol experimentar amb la creació d’un còctel nou, començar amb el còctel clàssic preferit podria ser una bona opció. També és possible crear els mateixos sabors equilibrats sense l’ús d’alcohol (o fent servir begudes alcohòliques sense alcohol).
Pregunta: Els aliments ecològics són més saludables?
Resposta: Que un aliment sigui ecològic o no no en canvia el valor nutricional. La idea que els aliments ecològics són més saludables que els no ecològics es basa en la premissa que els possibles productes químics o pesticides que es troben en els aliments no ecològics són nocius i, per tant, no són saludables.
Pregunta: Unicorns, taurons, dracs, pitons, minotaures, caimans, ornitorrincs i grius. Quines d’aquestes criatures són reals i quines imaginàries?
Resposta: Els taurons, els pitons, els caimans i els ornitorrincs són criatures reals. Els unicorns, els dracs, els minotaures i els grius són criatures imaginàries.
Pregunta: Dona’m un llistat amb diferents maneres d’arribar a l’altra banda d’un llac.
Resposta: .Camina pel pont penjant que hi ha sobre el llac.
.Neda d’un costat a l’altre del llac.
.Si ets un escorpí, fes un passeig a l’esquena d’una granota i comporta’t.
.Ves amb canoa d’un costat a l’altre del llac.
.Condueix amb cotxe al voltant del llac per arribar a l’altre costat.
.Ves amb tirolina d’un costat a l’altre del llac.
.Patina pel llac a l’hivern quan el llac està congelat.
.Fes esquí aquàtic d’un costat a l’altre del llac.
.Estira’t sobre un flotador i confia a acabar a l’altra banda del llac.
.Drena el llac i camina-hi pel llit.
.Agafa un ferri que vagi d’un costat a l’altre del llac.
.Fes submarinisme d’un costat a l’altre del llac.
Pregunta: Quin és l’objectiu d’un rellotge de llançament al bàsquet?
Resposta: El rellotge de llançament pretén augmentar el ritme de joc. En disposar d’un temps limitat per fer el llançament, s’anima els equips a llançar la pilota amb més freqüència, cosa que genera un joc de moviment més ràpid.
Pregunta: Alguns consells per saber on entrar a l’aigua quan vas a fer surf a una platja nova?
Resposta: Hi ha molts coneixements locals necessaris per ser eficients a l’hora d’entrar a l’aigua en una platja nova. Ajuda saber quin tipus de trencament d’onades hi ha: es tracta d’un trencament escumós o peten en un escull, per exemple. Però si veus altra gent a l’aigua i et sembla un lloc adient per fer-hi surf, aquí tens un parell de consells. En primer lloc, observa què passa a la platja durant 3-5 minuts. Només dedicant temps a observar atentament, obtindràs molta informació. En segon lloc, fixa’t per on entren a l’aigua els altres surfistes i per on estan nedant. Sé que és obvi, però sorprenentment la gent de vegades se salta aquest pas. En tercer lloc, esbrina on són els canals: el canal és cap on es dirigeixen les ones per trencar-se. Si veus dues onades que arriben a la costa sincronitzades entre elles, però separades per un tros d’aigua més tranquil·la entremig, el canal normalment es troba per sota d’aquesta aigua més tranquil·la.
Pregunta: Què és l’epístasi?
Resposta: L’epístasi és un fenomen genètic en què l’efecte d’una mutació gènica depèn de la presència o l’absència de mutacions en un o més gens, denominats respectivament gens modificadors. En altres paraules, l’efecte de la mutació depèn del fons genètic en què apareix. Per tant, les mutacions epistàtiques tenen efectes diferents segons si es troben soles o es produeixen juntament amb d’altres. Originalment, el terme epístasi significava que l’efecte d’una variant gènica quedava emmascarat pel d’un gen diferent.

El concepte d’epístasi es va originar en l’àmbit genètic l’any 1907, però ara s’utilitza en bioquímica, biologia computacional i biologia evolutiva. El fenomen sorgeix a causa de les interaccions, ja sigui entre gens (com ara que també es necessiten mutacions en els reguladors de l’expressió gènica) o al seu interior (es necessiten múltiples mutacions abans que el gen perdi la funció), i dona lloc a efectes no lineals. L’epístasi té una gran influència en la forma dels paisatges evolutius, la qual cosa comporta profundes conseqüències per a l’evolució i per a la transformació dels trets fenotípics.
Pregunta: Em fa mal l’esquena quan esquio i el terreny té molts bonys i sots, per què passa això?
Resposta: És difícil saber la raó exacta per la qual et fa mal l’esquena quan esquies i el terreny té molts bonys i sots; la millor solució és buscar un monitor d’esquí o treballar amb un fisioterapeuta perquè avaluï el teu patró de moviment i el teu cos.

Una de les causes probables del mal d’esquena quan esquies i el terreny té bonys i sots és que estiguis fent servir l’esquena per aguantar la majoria dels impactes i absorbir el sotrac en comptes del genoll i el maluc. Quan passes per un sotrac, has de mantenir l’esquena tan recta com sigui possible i deixar que el maluc i el genoll rebin l’impacte. El patró de moviment és similar al d’ajupir-se, quan vols abaixar el cul fins al turmell. La raó per la qual és preferible que el genoll i el maluc rebin l’impacte és perquè aquestes articulacions tenen un rang de moviment molt més gran en comparació amb l’esquena, de manera que quan topes amb un sot o un bony aquestes articulacions t’ajudaran a absorbir la majoria de les irregularitats del terreny, així la teva esquena no s’haurà de moure tant, cosa que t’ajudarà a reduir la tensió que hi poses.
Pregunta: Quines són d’entre 3 a 5 maneres creatives hi ha per evitar que els cérvols rondin pel jardí?
Resposta: Els cérvols poden ser una amenaça, però aquí tens 5 maneres de mantenir-los fora del jardí:
1. Instal·la sensors de moviment que posin en funcionament els aspersors quan s’activin.
2. Tanca completament la teva propietat amb una tanca sòlida; no optis per res barat perquè l’acabaran tombant.
3. Aconsegueix un gos guardià i entrena’l perquè bordi als cérvols intrusos.
4. Planta-hi només arbustos i flors que no siguin apetibles als cérvols; els cérvols no s’hi aturaran si no hi tenen res per menjar.
5. Muda’t a un lloc sense cérvols!
Pregunta: Quin és el valor de l’educació superior?
Resposta: L’educació superior ofereix oportunitats perquè les persones ampliïn els seus coneixements i la seva experiència. L’elecció d’estudiar més enllà de l’escolaritat obligatòria ofereix a les persones l’oportunitat de rebre una formació en profunditat sobre temes que els agraden i també els exposa més a un ampli ventall de temes. Tot i que no tothom necessita una educació superior per tenir èxit, ofereix moltes opcions perquè les persones explorin nous interessos, desenvolupin un domini de les seves habilitats i, fins i tot, aprenguin més sobre ells mateixos. L’educació superior ofereix beneficis acadèmics i personals. Per exemple, assistir a un col·legi major o a una universitat ofereix a les persones l’oportunitat de rebre mentories de professors distingits, conèixer gent nova de diferents orígens i compartir les seves pròpies idees amb els altres. L’educació superior té un gran valor per a les persones interessades a aprendre noves habilitats abans de començar la seva carrera, avançar en el seu conjunt d’habilitats en la seva professió actual o aventurar-se en una nova vocació.
Pregunta: Per què els bitllets d’avió són tan cars, ara mateix?
Resposta: Després de la pandèmia, els viatges en avió s’han encarit perquè totes les principals companyies aèries han hagut de cancel·lar molts vols diaris a rutes populars. Això es deu, principalment, a l’escassetat de personal que pateix el sector. Això ha provocat un desajustament en relació amb la demanda i l’oferta.
Pregunta: Quin és l’element més important de nadar fent braça?
Resposta: El temps és l’aspecte més important de la braça. El nedador s’ha d’assegurar de fer el cop de cames (la puntada de peu) en el moment en què el cos està en una posició més aerodinàmica i presenta la menor resistència a l’aigua. Per aconseguir-ho, la braçada s’ha d’acabar o gairebé acabar abans que comenci la puntada de peu. Després de la puntada, és important mantenir la posició aerodinàmica durant cert temps per mantenir la velocitat gràcies al planatge. La durada exacta del planatge depèn de la distància final d’un esdeveniment o cursa determinats. Com més llarga sigui la distància de la cursa, més llarga hauria de ser la fase de planatge. Per exemple, per a una cursa de 50 m, la fase de planatge podria ser inferior a 1 segon, mentre que per a una cursa de 200 m podria ser superior a 2 segons.
Pregunta: En una excursió en què esperem caminar molts quilòmetres, indica cadascun dels elements següents com a «pesat», «no pesat» o «una mica pesat»: Una tenda de campanya, una brúixola, un sac de dormir, una estufa de càmping i una nevera plena de menjar.
Resposta: Una tenda de campanya és pesada.
Una brúixola no pesa.
Un sac de dormir no pesa.
Una estufa de càmping és una mica pesada.
Una nevera plena de menjar és pesada.
Pregunta: Quan es fan gregaris els saltamartins?
Resposta: Els saltamartins són solitaris, però en determinades circumstàncies, quan els costa trobar aliments, interactuen amb altres saltamartins, canvien de comportament i esdevenen gregaris. En condicions adequades de sequera seguida d’un ràpid creixement de la vegetació, la serotonina del seu cervell els provoca canvis dramàtics: comencen a reproduir-se abundantment, esdevenen gregaris i nòmades quan les poblacions esdevenen prou denses. Formen grups de nimfes sense ales que després esdevenen estols d’adults alats.
Pregunta: Dona’m idees de coses per fer aquest cap de setmana.
Resposta: Si fa bon temps i t’agrada estar a l’aire lliure, pots anar a una platja o a fer una excursió, o al parc del teu barri per fer un pícnic.
Si el temps no acompanya, però malgrat tot vols sortir a l’exterior, ves-hi amb cotxe. No t’oblidis de mantenir-te hidratat!
Si t’agrada passar temps a l’interior, ves a un museu o llegeix un llibre que tinguis pendent des de fa molt de temps i que encara no has arribat a començar.
Truca a la teva mare!
Pregunta: Quina és la verdura que diverteix més els mariners?
Resposta: Els porros!
Pregunta: Per què t’agrada treballar molt?
Resposta: Et manté concentrat, et fa productiu i et porta a l’èxit.
Pregunta: Com millora la teva salut córrer?
Resposta: Córrer és una forma d’exercici aeròbic. Ofereix molts beneficis per a la salut, com ara millora la capacitat cardiovascular, ajuda a mantenir un pes saludable i enforteix els músculs.
Pregunta: Quin és l’objectiu de l’hoquei?
Resposta: L’hoquei sobre gel és un esport jugat per 2 equips enfrontats entre ells. L’objectiu és que un equip marqui més gols que els seus oponents. Els gols s’aconsegueixen llançant un disc dins de la porteria de l’equip contrari.
Pregunta: Tenint en compte aquests dos conjunts d’instruccions, acabaràs al mateix lloc si vas començar al mateix punt? Primeres instruccions: 1) Fes 5 passos endavant. 2) Gira. 3) Fes 3 passos endavant. Segones instruccions: 1) Gira a l’esquerra. 2) Girar a l’esquerra. 3) Fes 6 passos endavant. 4) Gira. 4) Fes 4 passos endavant.
Resposta: No, no acabaré al mateix lloc. El primer conjunt d’instruccions acaba dos passos davant del punt de partida, ja que avança 5 passos i després en retrocedeix 3. El segon conjunt d’instruccions acaba dos passos darrere del punt de partida, ja que gira dues vegades a l’esquerra, que és el mateix que girar, i després va 6 passos endavant i 4 endarrere.
Pregunta: Els objectes espacials poden veure’s afectats pels planetes? Si és així, per què?
Resposta: Els planetes poden afectar la trajectòria dels objectes que hi ha a l’espai perquè són atrets per la força de gravetat del planeta.
Pregunta: Escriu un haiku des de la perspectiva d’un nen a qui no li agraden les classes de piano.
Resposta: Dilluns les classes
són com un captiveri.
Fora el piano.
Pregunta: Per què cal encerar la planxa de neu?
Resposta: Encerar la planxa de neu millora la velocitat de l’esquiada perquè en redueix la fricció.
Pregunta: Classifica els dies de la setmana entre dies laborables i de cap de setmana.
Diumenge, dilluns, dimarts, dimecres, dijous, divendres i dissabte.
Resposta: Dies laborables: dilluns, dimarts, dimecres, dijous i divendres.
Cap de setmana: dissabte i diumenge.
Pregunta: Per què a la gent li agrada el pickleball?
Resposta: El pickleball és un dels esports que actualment està experimentant un creixement més ràpid. Hi poden jugar persones de totes les edats i amb qualsevol forma física. El pickleball es juga en una pista que és més petita que una pista de tennis, de manera que requereix menys moviment. El pickleball també és un joc més delicat en comparació amb la força del tennis.
Pregunta: Si no volguéssim arriscar-nos a punxar una roda, quin d’aquests vehicles evitaríem: autobús, cotxe, camió, avió, tren, caiac, helicòpter.
Resposta: Els únics vehicles que poden punxar una roda són el cotxe, l’autobús i el camió, o sigui que evita’ls. Pots agafar un avió, un tren, un caiac o un helicòpter sense arriscar-te a punxar una roda.
Pregunta: De quines maneres es pot assimilar el contingut d’un llibre?
Resposta: Hi ha més d’una manera d’assimilar el contingut d’un llibre. A més de llegir el llibre en si, pots escoltar l’audiollibre, llegir un resum o una ressenya del llibre o escoltar un pòdcast on es parli del llibre. De vegades, també pots veure una pel·lícula basada en el llibre.
Pregunta: Per què és important omplir la fitxa de valoració posterior a l’entrevista en un màxim de tres hores?
Resposta: Perquè encara tindràs fresca la impressió que t’ha causat el candidat, és fàcil posar-te a fer coses i que les impressions de diversos candidats se’t barregin al cap.
Pregunta: Classifica cadascun dels següents elements com a rèptils, verdures o parts del cos: colze, iguana, dit del peu, enciam, bròquil, tortuga, canyella, ull, ocra, al·ligàtor, orella, dit, pitó, anaconda i col.
Resposta: Els rèptils són iguana, tortuga, al·ligàtor, pitó i anaconda; les verdures són enciam, bròquil, ocra i col; i les parts del cos són dit del peu, canyella, ull, orella i dit.
Pregunta: Per què la gent podria preferir un gat abans que un gos?
Resposta: Els gats són fàcils de cuidar, tranquils i relativament assequibles. Fins i tot es renten ells mateixos. Sens dubte, tenir un gat té avantatges que en un gos són impossibles.
Pregunta: Per què la gent hauria de conduir cotxes amb transmissió manual?
Resposta: La gent hauria de conduir cotxes amb transmissions manuals perquè obliga als conductors a estar més atents mentre condueixen i redueix els casos de distracció durant la conducció, fet que els converteix en l’opció més segura en general.

A banda de la preocupació mediambiental que suposen els combustibles fòssils, un dels problemes més importants de la conducció d’avui en dia és la distracció durant la conducció. Amb les millores en la tecnologia del control de velocitat i altres funcions d’assistència al conductor, com ara l’assistent de manteniment de carril, els cotxes s’ocupen cada cop més del procés de conducció. Tot i que la intenció és que siguin més segurs per als conductors, també té la conseqüència no deliberada de facilitar que els conductors es distreguin. 

Els cotxes amb transmissions manuals no només obliguen a dedicar més atenció i a concentrar-se, sinó que també són incompatibles amb determinades funcions d’assistència al conductor , o només són compatibles amb versions més bàsiques, com ara el control de velocitat adaptatiu, perquè reduir la velocitat sense poder canviar de marxa (que és manual) podria provocar que el cotxe es calés. 

Paradoxalment, el fet d’augmentar les funcions del conductor i disminuir el nombre de funcions d’assistència al conductor, fa que conduir un cotxe amb transmissió manual sigui més segur.
Pregunta: Classifica cadascun dels següents elements com a conductor o aïllant: acer, coure, goma, fusta, cartró, alumini.
Resposta: Acer: conductor
Coure: conductor
Goma: aïllant
Fusta: aïllant
Cartró: aïllant
Alumini: conductor
Pregunta: Què és un correu electrònic de vendes personalitzat?
Resposta: Un correu electrònic de vendes personalitzat és un correu electrònic escrit a una persona específica d’una empresa. Aquest tipus de correu electrònic s’adapta a un client potencial d’una manera que explica per què t’estàs posant en contacte amb aquesta persona i en aquest moment. L’objectiu d’un correu electrònic personalitzat inicial és despertar l’interès dels possibles compradors, amb l’esperança que acceptin comentar el valor que podrien obtenir comprant la teva oferta.
Pregunta: Digue’m si això són peixos o aus: salmó, pollastre, tonyina, peix espasa, gall dindi i halibut.
Resposta: Els peixos són el salmó, la tonyina, el peix espasa i l’halibut. Les aus (és a dir, els ocells) són el pollastre i el gall dindi.
Pregunta: Quin animal és el més ràpid?
Resposta: L’animal més ràpid de la terra és el guepard (Acinonyx jubatus), ja que és capaç d’assolir velocitats de fins a 112 quilòmetres per hora en distàncies curtes. Aconsegueixen aquestes velocitats impressionants gràcies a la seva complexió esvelta, una columna vertebral flexible i unes cames llargues, que els permeten fer passes llargues i cobrir molt de terreny amb cada passa.

Tanmateix, si tenim en compte tots els animals, incloent-hi els que volen o neden, el falcó pelegrí (Falco peregrinus) és l’animal més ràpid del món. Pot assolir velocitats de fins a 386 quilòmetres per hora quan baixa en picat per caçar una presa, fet que el converteix en l’animal més ràpid del món en general.

Val la pena assenyalar que hi ha diferents maneres de mesurar la velocitat dels animals i algunes espècies són més ràpides en determinades situacions que en altres. Tanmateix, pel que fa a la velocitat màxima en si, el guepard i el falcó pelegrí són uns dels animals més ràpids del planeta.
Pregunta: El cacau és beneficiós?
Resposta: El cacau és molt bo per al cos. És una bona font d’antioxidants i altres minerals. Conté manganès, ferro, magnesi, fòsfor, potassi, zinc i seleni, uns elements que el cos també necessita. Una peça de 28 grams de cacau conté cinc grams de proteïna i alguns dels aminoàcids de la proteïna del cacau ajuden a regular l’estat d’ànim i la son. El cacau també pot ajudar amb la funció cognitiva i la salut cardiovascular i la intestinal.
Pregunta: Digue’m si les següents begudes són alcohòliques o no.
Resposta: Cervesa, cola, ginebra, aigua, vi, cafè, te.
Pregunta: Quina d’aquestes paraules és una espècie de peix? Vamba o llenguado.
Resposta: Llenguado.
Pregunta: Estic a punt de tenir el meu tercer fill menor de quatre anys. Quin cotxe he de comprar perquè s’adapti a la meva família de cinc, tres nens en cadiretes de cotxe, un gos i la possibilitat d’afegir un altre nen en uns anys?
Resposta: T’hauries de plantejar fer una prova de conducció i comprar una furgoneta. Amb tres nens menors de cinc anys, que necessitaran cadiretes de cotxe durant uns quants anys, les característiques integrades d’una furgoneta s’adaptaran a les vostres necessitats actuals i a curt termini. Per exemple, inclouen portes laterals automàtiques, portes posteriors automàtiques, càmeres al davant, de seguretat i a l’habitacle, aspirador integrat, assistència a l’aparcament, control de velocitat, cortines integrades, seients tipus butaca amb seient central extraïble i aparells d’entreteniment a la part posterior. Una furgoneta ofereix prou espai perquè vuit adults o nens puguin seure còmodament. És el cotxe perfecte per a una família de cinc persones o més si la teva família creix.
Pregunta: Per què els gats es llepen?
Resposta: Els gats es llepen per mostrar afecte, per vincular-se amb tu i amb altres gats, i per netejar-se. Si es llepen excessivament pot ser una senyal que el gat té un problema mèdic, una al·lèrgia o estrès i ansietat. És possible que hagis de portar el teu gat al veterinari perquè l’avaluï i el tracti si li comencen a aparèixer clapes com a conseqüència de netejar-se massa.
Pregunta: Quines de les següents empreses són de programari i quines no?

shell
microsoft
nasa
spacex
grammarly
apple
figma
john deere
bira 91
Resposta: Empreses de programari:
microsoft
grammarly
apple
figma